Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18539

l) védőruházat és légző-felszerelés ismertetése és használata. 17.3 A biztosítandó védelem szintje 17.3.1 A 9. fejezet 9.2 része alapján a repülőtéren biztosítandó tűzoltó és mentő szolgálat védelmi szintje a meghatározott repülőtéri kategóriának feleljen meg. 2007/70/II. szám 17.3.2 Mindazonáltal a 9. fejezet 9.2.3 pontja lehetővé teszi, hogy korlátozott ideig alacsonyabb védelmi szintet biztosítsanak ott, ahol a repülőteret általában igénybe vevő legmagasabb kategóriába tartozó repülőgépek mozgás-száma az egymást követő legforgalmasabb három hónap alatt 700-nál alacsonyabb. Fontos megjegyezni, hogy ez a 9.2.3 pontban ismertetett lehetőség csak ott alkalmazható, ahol a 700 mozgás számú forgalomban nagy eltérések vannak a résztvevő légijárművek méretei között. 17.4 Különleges körülmények esetén használt mentőfelszerelések 17.4.1 Azon a repülőtéren, amely vízfelület, mocsár, vagy más nehezen megközelíthető hely közelében helyezkedik el és a szolgálatot hagyományos gépjárművekkel teljes mértékben ellátni nem lehet, biztosítsanak alkalmas mentő felszerelést és szolgálatot. Ez különösen fontos ott, ahol a megközelítés, vagy indulás jelentős része ilyen területek felett történik. 17.4.2 A mentő felszerelést az adott területen történő üzemelésre alkalmas csónakon, vagy más járművön, például helikopteren, kétéltű, vagy légpárnás járművön szállítsák. Ezeket úgy helyezzék el, hogy a szolgálat területén belül gyorsan bevethetők legyenek. 17.4.3 A vízparton levő repülőtéren a csónakokat, vagy más járműveket lehetőség szerint a repülőtéren helyezzék el és biztosítsanak alkalmas kikötőt, illetve vízrebocsátási helyet is. Amennyiben ezeket a járműveket nem a repülőtér területén helyezik el, a csónakok, vagy egyéb megfelelő járművek a repülőtéri tűzoltó és mentő szolgálat rendelkezési állományába tartozzanak vagy ha ez nem lehetséges, olyan közszolgálati, vagy magán szervezet ellenőrzése és irányítása alatt álljanak, amely szoros együttműködést tart fenn a repülőtéri tűzoltó és mentő szolgálattal. Ezek közé tartozhat a rendőrség, a fegyveres testületek, a parti őrség, vagy a kikötő őrség. 17.4.4 Alkalmazzák a lehető legnagyobb sebességű csónakokat, vagy más járműveket annak érdekében, hogy ezek a baleset helyszínét a lehető leggyorsabban érjék el. A mentési feladatok végrehajtása során bekövetkező sérülések számának csökkentése érdekében javasoljuk, hogy a hajócsavar meghajtású csónakok helyett vízsugár meghajtású csónakokat használjanak, kivéve ha a hajócsavarok megfelelő burkolattal vannak ellátva. Amennyiben a szolgálat területén levő vízfelületek az év jelentős részében befagynak, a járművek kiválasztásánál ezt is vegyék figyelembe. A szolgálat járműveit szereljék fel tutajokkal és mentőmellényekkel, kétoldalú rádióösszeköttetést biztosító berendezésekkel, valamint éjszakai feladatokhoz szükséges reflektoros világítással. A tutajok és mentőmellények mennyisége vonatkozásában a repülőteret általában igénybe vevő nagyobb légijármű jellemzőit vegyék alapul. Ha rossz látás körülmények közötti légijármű üzemelés várható, vagy lehetséges, a tűzoltó és mentő gépjárművek helyszínre történő irányítása, illetve a helyszín eléréshez szükséges tájékoztatások és útmutatások megadása válhat szükségessé. 17.4.5 A felszerelések üzemeltetésére kijelölt tűzoltó és mentő személyzet feladataik hatásos elvégzésének biztosítása érdekében a repülőtér körülményeinek megfelelő kiképzésben és továbbképzésben részesüljön. 17.5 Berendezések és eszközök 17.5.1 Az alapvető fontosságú vészhelyzeti és általános rutin tájékoztatások független rendszeren történő továbbításának biztosítása érdekében kívánatos a tűzoltó és mentő szolgálatok külön telefon, kétoldalú rádióösszeköttetés, valamint általános riasztó rendszerének kialakítása. Az egyes repülőterek igényei és jellemzői figyelembevétele mellett a fenti eszközök a következő célokat szolgálják:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes